钦定古今图书集成/明伦汇编/闺媛典/第274卷 > 皇清七 > 范含玑妻于氏
## 钦定古今图书集成/明伦汇编/闺媛典/第274卷 > 皇清七 > 范含玑妻于氏

按《范县志》：“于氏，庠生范含玑妻。年十六适玑，生子容众，未离襁褓而玑亡。氏年二十一，痛夫死欲以身殉，而念子无依，遂励志抚孤，以续夫嗣。经四十馀年，艰苦备尝。及容众成立，以顺治八年恩贡授江西德安县令。致政归养。无何而容众殁，氏年老，复抚诸幼孙，孤苦伶仃，慈节两著。”